ufal/npfl147 huggingface dataset:
# Čachtická jaskyňa
Čachtická jaskyňa je jaskyňa a národná prírodná pamiatka v správe SSJ.
Nachádza sa  pri obci Čachtice v okrese Nové Mesto nad Váhom v Trenčianskom kraji.  Územie bolo vyhlásené v roku 1972 a novelizované v roku 2005 s rozlohou ochranného pásma 379,319 ha. Je súčasťou CHKO Malé Karpaty.
Najstaršie prieskumné práce pri objavovaní podzemných  priestorov v okolí Čachtíc sa datujú od rokov 1912 - 1914, ktoré vústili v auguste 1956 do objavu Čachtickej jaskyne. Blízke okolie jaskyne predstavuje krasovú plošinu s veľkými vyvýšeninami Drapľákom a Skalkou, ktorá sa mierne dvíha západným smerom k chrbtu Čachtického pohoria. Je charakterizovaná dobre vyvinutými škrapmi, krasovými jamami a inými povrchovými krasovými javmi. Tektonická dispozícia podmienila vznik podzemných krasových foriem, jaskýň a priepastí, z ktorých najvýznamnejšia je Čachtická jaskyňa, najdlhšia jaskyňa v Chránenej krajinnej oblasti Malé Karpaty.
Vchod do jaskyne sa nachádza v jednej z krasových jám severne od kóty Drapľák v nadmorskej výške 335 m. V súčasnosti dosahuje dĺžka jaskynných chodieb 4 058 m s zvislým rozpätím 110 m.
Jaskyňa vznikla v jemnokryštalických až drobnokryštalických strednotriasových vápencoch, ktoré patria k nedzovskej sérii Chočského príkrovu. Jaskynné priestory sú v prevažnej miere menších rozmerov s ojedinelým výskytom dómov a siení. Ich vznik bol podmienený zväčša korozívnou činnosťou presakujúcich vôd pozdĺž tektonických zlomov a puklín. Na niektorých miestach sa zachovali stopy po činnosti prúdiacej vody. V iných častiach podzemných priestorov prebiehal proces tvorby sintrovej výplne vo forme nátekov, stalaktitov a stalagmitov rôznorodých tvarov a veľkostí.
Z biologického hľadiska bola Čachtická jaskyňa málo preskúmaná. Poloha jaskyne, ako aj jej celkový charakter však vytvárajú predpoklad na výskyt zaujímavých foriem suchozemských a vodných bezstavovcov. Aj z pohľadu výskytu zimovísk netopierov patrí blízke okolie jaskyne k významným na Slovensku vďaka početnému zastúpeniu krasových dutín a dostatočných potravinových zdrojov.
V jaskyni bolo dosiaľ zistených osem druhov netopierov. Vo väčšom počte tu zimuje netopier veľký (Myotis myotis) a podkovár malý (Rhinolophus hipposideros). O bezstavovcoch Čachtickej jaskyne sa vie zatiaľ veľmi málo. Z okolia vstupnej šachty jaskyne je známy výskyt stonôžky (Chilopoda) druhu Lithobius forficatus, ktorá patrí k bežným obyvateľom rôznych typov povrchových biotopov, prípadne vchodových partií jaskýň.
# Issy-les-Moulineaux-Est
Issy-les-Moulineaux-Est je francúzsky kantón v obvode Boulogne-Billancourt v departemente Hauts-de-Seine v regióne Île-de-France. Tvorí ho východná časť mesta Issy-les-Moulineaux.
# Ivan Rajniak
Ivan Rajniak (* 10. júl 1931, Hybe – † 23. február 1999, Bratislava) bol slovenský herec.
Dlhoročný člen Činohry SND, tvorca mnohých filmových i televíznych postáv bol známy najmä výraznými ľudskými, tragikou života poznamenanými charakterovými úlohami. V roku 1976 mu udelili titul zaslúžilý umelec.

## Život
Narodil sa v Hybe v rodine železničiara Daniela Rajniaka a Emílie Žiškovej. V obci navštevoval evanjelickú ľudovú školu. Mal záujem študovať na lesníckej škole v Banskej Štiavnici, na ktorú ho neprijali. Preto si ako náhradné riešenie zvolil Vyššiu stavebnú školu v Prešove, kde sa začal občasne venovať ochotníckemu divadlu. Pri zvažovaní ďalšieho štúdia sa rozhodol podať si prihlášku na talentové skúšky na Vysokú školu múzických umení v Bratislave, v ktorých bol úspešný. Vedúcim jeho ročníka bol Andrej Bagar. Skúsenosti získaval tiež od vtedajších pedagógov ako Július Pántik, Ladislav Chudík či František Dibarbora. V inscenáciách potrebných na ukončenie štúdia sa predstavil vo troch charakterovo rôznych postavách, čo predznamenávalo rozsah jeho hereckých schopností.
Po absolvovaní štúdia začal pôsobiť v divadle v Košiciach. Pôsobil v mnohých hrách stvárňujúc rozmanité postavy. V prvých rokoch najmä pod vedením režiséra Ota Katušu, vrátane drámy Rómeo a Júlia v hlavnej úlohe. Neskôr v spolupráci s režisérom Jozefom Palkom, vychádzajúcim z odlišnej režisérskej školy ako Katuša, čo Rajniakovi pomohlo v hereckom raste.

## Filmografia
- 1961: Most na tú stranu (Peter)
- 1961: Pokorené rieky (Ján)
- 1963: Výhybka (Miko Bobuľa)
- 1965: Úplně vyřízený chlap (Beno)
- 1965: Zvony pre bosých (Stašek)
- 1966: Tango pre medveďa (šofér)
- 1967: Rok na dedine (Smrčina)
- 1967: Tri dcéry (ing. Demko)
- 1967: Vreckári (profesor)
- 1968: Niet inej cesty (Hurban)
- 1970: Rysavá jalovica (Trnka)
- 1970: Medená veža (Valér)
- 1971: Hľadači svetla (Martin)
- 1971: Orlie pierko (Valér)
- 1972: Ďaleko je do neba (učiteľ Krúpa)
- 1972: Zajtra bude neskoro (Čaniak)
- 1973: Putovanie do San Jaga (otec)
- 1973: Srdce na lane (Karol)
- 1974: Deň, ktorý neumrie (des. Balog)
- 1974: Trofej neznámeho strelca (Štek)
- 1975: Pacho, hybský zbojník (pandúr Gejza)
- 1975: Šepkajúci fantóm (npor. Mrázik)
- 1976: Červené víno (Oliver)
- 1976: Do posledného dychu (Vendoš)
- 1976: Rozdelení (Ozerák)
- 1976: Vojaci slobody (Štefan)
- 1976: Sváko Ragan (mäsiar)
- 1978: Nie (Kapusta)
- 1978: Sneh pod nohami (otec Veselský)
- 1980: Hodiny (Repčiak)
- 1982: Predčasné leto (dr. Valenta)
- 1983: Zbohom, sladké driemoty (Holáň)
- 1984: Návrat Jána Petru (Rudo Breza)
# Ministerstvo financií Slovenskej republiky
Súradnice: 48°09′18″S 17°06′35″V﻿ / ﻿48,1551°S 17,1097°V
Ministerstvo financií Slovenskej republiky je ústredným orgánom štátnej správy Slovenskej republiky pre oblasť financií, daní, colníctva, cien, finančnej kontroly a vnútorného auditu.

## Pôsobnosť ministerstva
Ministerstvo financií Slovenskej republiky zabezpečuje:
1. tvorbu a uskutočňovanie finančnej, colnej a cenovej politiky vrátane rozpočtovania súhrnného schodku verejného rozpočtu, tvorby a realizácie štátneho rozpočtu, správy štátnych finančných aktív a pasív Slovenskej republiky, kapitálového trhu, poisťovníctva, politiky daní a poplatkov a finančno-ekonomických nástrojov v oblasti podnikania,
2. výkon štátnej správy vo veciach bankovníctva, stavebného sporenia, doplnkového dôchodkového poistenia, devízového hospodárstva a devízovej kontroly, jednotného účtovníctva a účtovného výkazníctva, lotérií a iných obdobných hier, vo veciach správy majetku štátu vo verejnoprospešnej a nepodnikateľskej sfére,
3. výkon štátneho dozoru nad zabezpečovaním politiky trhu práce, vykonávaním nemocenského poistenia a dôchodkového zabezpečenia, zdravotným poistením, činnosťou doplnkových dôchodkových poisťovní, dodržiavaním podmienok poskytovania štátnej prémie v stavebnom sporení, dodržiavaním podmienok poskytovania štátneho príspevku k hypotekárnym úverom a nad hospodárením Sociálnej poisťovne.


## Minister financií
Ministerstvo financií riadi a za jeho činnosť zodpovedá minister financií, ktorého vymenúva prezident SR na návrh predsedu vlády SR.
Súčasným ministrom je od 25. októbra 2023 Ladislav Kamenický (SMER – SD).

## Štátny tajomník ministerstva financií
Ministra financií v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra financií. V odôvodnených prípadoch môže vláda určiť, že na ministerstve pôsobia dvaja štátni tajomníci – to je aj prípad ministerstva financií. Minister určí, v ktorých otázkach a v akom poradí ho štátni tajomníci zastupujú.
# Emek Jizreel
Emek Jizreel (hebr. עמק יזרעאל , čiže „Jezraelské údolie“) alebo historicky Jezraelská nížina/rovina alebo v Biblii aj Ezdralonská nížina/rovina, dnes často skrátene ha-Emek („údolie“), je územie v severnom Izraeli medzi pohoriami Galiley a Samárie. V užšom zmysle je to reťazec údolí medzi mestami Jokneam, Nazaret a Dženin, v širšom zmysle reťazec údolí od Hajfského zálivu na juhovýchod až po Jordán pri meste Bet Šean.

## Iné projekty
- Commons ponúka multimediálne súbory na tému Emek Jizreel




Súradnice: 32°37′06″S 35°14′09″V﻿ / ﻿32,618369°S 35,235764°V
# Flávio Saretta
Flavio Saretta (* 28. jún 1980, Sao Paulo, Brazília) je súčasný brazílsky profesionálny tenista.

## Finálové účasti na turnajoch ATP (1)
| Grand Slam            |
| ATP Finals            |
| ATP Tour Masters 1000 |
| ATP Tour 500          |
| ATP Tour 250          |


### Štvorhra - výhry (1)
| Č. | Dátum        | Turnaj           | Povrch | Partner      | Súperi vo finále                | Skóre       |
| 1. | 19. júl 2004 | Umag, Chorvátsko | tvrdý  | José Acasuso | Jaroslav Levinský · David Škoch | 4-6 6-2 6-4 |
# Zoznam kultúrnych pamiatok v obci Miloslavov
Zoznam kultúrnych pamiatok v obci Miloslavov v okrese Senec.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1] |              | Názov pamiatky | Adresa / súradnice             | ID[2]       | Popis podľa databázy PÚSR[3]                                                     | Poznámka                                                                                                  |
| ------------- | ------------ | -------------- | ------------------------------ | ----------- | -------------------------------------------------------------------------------- | --------------------------------------------------------------------------------------------------------- |
| áno           | Nahrať súbor | Sýpka          | (Alžbetin dvor) KÚ: Miloslavov | 108-10564/1 | Unifikovaný názov PO: sýpka Bližšie určenie; zaužívaný názov: bývalý r.k. kostol | Lit.: KALAFUS, Tibor: Pozoruhodná pamiatka v Alžbetinom dvore. In: Pamiatky a múzeá, č. 4/1992, s. 36–37. |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu


## Iné projekty
- Commons ponúka multimediálne súbory na tému Zoznam kultúrnych pamiatok v obci Miloslavov
# Bakonyszombathely
Bakonyszombathely je obec v Maďarsku v Komárňansko-ostrihomskej župe v obvode Kisbér.
Má rozlohu 3653 ha a žije tu 1498 obyvateľov (2007).
# 7 (číslo)
Sedem je prirodzené číslo, ktoré nasleduje po čísle šesť a predchádza číslu osem. Rímska číslica je VII.

## Matematika
- Sedmička je štvrté prvočíslo.
- Je to Lucasovo číslo.
- Navyše je to Mersennove prvočíslo, pretože {\displaystyle 7=2^{3}-1}.
- Je to aj priaznivé číslo.
- Existuje jediná grupa radu 7 ({\displaystyle \mathbb {Z} _{7}}), rovnako tak existuje práve jedno konečné pole radu 7.
- Je to najmenšie prirodzené číslo, ktoré nemožno napísať ako súčet troch štvorcov prirodzených čísel (pozri Lagrangeovu vetu).
- Hoci táto skutočnosť nie je celkom známa, existuje pomerne jednoduchý spôsob, ktorým sa dá overiť deliteľnosť siedmimi. Algoritmus je následujúci:
  1. Odstráňte poslednú číslicu,
  2. Vynásobte ju dvoma.
  3. Tento násobok odčítajte.
  4. V prípade, že je výsledkom záporné číslo a je dvojmiestne, potom odstráňte znamienko mínus.
  5. Tieto kroky opakujte dokiaľ neskončíte u jednociferného čísla. Pokiaľ je toto číslo deliteľné siedmimi (–7, 0 alebo 7), tak je pôvodné číslo tiež deliteľné siedmimi.

Napríklad číslo 1358 je deliteľné siedmimi:
135 – (8×2) = 119
11 – (9×2) = –7
Za použitia Teórie čísel je dôkaz jednoduchý. Testované číslo n prepíšeme do podoby:
n = 10a + b
Kde:
a sú zostávajúce číslice a
b je posledná číslica.
Potom:
10a + b = 0 (mod 7)
5 × (10a + b) = 0 (mod 7)
49a + a + 5b = 0 (mod 7)
a + 5b – 7b = 0 (mod 7)
a – 2b = 0 (mod 7)

## Veda
- Protónové číslo dusíka


## Hudba
- Počet tónov základnej stupnice.


## Kultúrny význam
- V kresťanskej tradícii existuje sedem smrteľných hriechov.
- Vo filmografii je Sedem (v orig. Se7en) film Davida Finchera zaoberajúci sa tématikou siedmich smrteľných hriechov.
- Číslo 7 označuje plnosť.
- Obvykle je číslo 7 považované za šťastné.
- Číslo sedem je považované za magické.


### Film
- Sedem statočných – americký westernový film
- Sedem samurajov – japonský film
# Cluny (obec)
Cluny alebo Clugny je francúzska obec v departemente Saône-et-Loire v regióne Burgundsko. 
V roku 2009 tu žilo 4 624 obyvateľov. 
V 10. storočí bolo miestne opátstvo strediskom reformistického hnutia za obrodu cirkvi (clunyjské hnutie).

## Iné projekty
- Commons ponúka multimediálne súbory na tému Cluny (obec)
# Saint-Brandan
Saint-Brandan je francúzska obec, ktorá sa nachádza v departemente Côtes-d’Armor, v regióne Bretónsko.

## Poloha
Obec má rozlohu 25,16 km². Najvyšší bod je položený 261 m n. m. a najnižší bod 122 m n. m.

## Obyvateľstvo
Počet obyvateľov obce je 2 373 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Cesta I. triedy 63 (Česko)
Cesta I. triedy 63, pôvodne Rýchlostná cesta R63 (čes. Rychlostní silnice R63, Teplická rychlostní silnice) je česká cesta I. triedy, ktorá začína v Bystřanoch na križovatke s cestou I/8 a vedie do Řehlovíc. Plní funkciu privádzača na diaľnicu D8 smerom z Teplic. Mala byť prečíslovaná aj na rýchlostnú cestu R13. Prechádza po nej medzinárodná cesta E442.
# Sigma Centauri
Sigma Centauri je hviezda v súhvezdí Centaurus. Jej zdanlivá hviezdna veľkosť je 3,91. V roku 2010 bol zistený vizuálny spoločník pri uhlovom oddelení 88,11 ± 0,37 mas pozdĺž pozičného uhla 14,33° ± 2,59° s použitím interferometrie, ale jeho spojenie so Sigma Centauri zostáva neurčité od roku 2013. Vzdialenosť od Sigma Centauri na základe ročného posunu paralaxy 7,92 mas je približne 412 svetelných rokov.
Je to modrobiely trpaslík so spektrálnou klasifikáciou B3V. Je to hviezda bohatá na hélium, najväčší typ chemicky zvláštnej hviezdy. Sigma Centauri má približne 6,8-násobok hmotnosti Slnka a 4,5 násobok polomeru Slnka. Má pomerne vysokú rýchlosť otáčania s predpokladanou rýchlosťou otáčania 169 km/s a ​​je približne 25 miliónov rokov stará. Hviezda vyžaruje 1 101 násobok slnečnej svietivosti z vonkajšej atmosféry pri efektívnej teplote 15 744 K. Je členom zložky slabšej asociácie Škorpión-Centaurus.
# American Airlines Center
American Airlines Center je multifunkčná aréna v Dallase v americkom štáte Texas. V deväťdesiatych rokoch dallaské kluby Stars a Mavericks prejavili záujem o výstavbu nového štadióna. Mesto Dallas odsúhlasilo dane z ubytovania a prenájmu áut a spolu s prostriedkami od tímov boli poskytnuté finančné prostriedky na jej výstavbu. 
V roku 1998 oznámili American Airlines získanie práv na názov arény. American Airlines sú najväčšou leteckou spoločnosťou USA so sídlom vo Fort Worthe a s hlavným prevádzkovým centrom na letisku Dallas /Fort Worth.
Aréna je tiež miestom mnohých koncertov známych umelcov, ako prví v nej v roku 2001 vstupovali Eagles. V roku 2007 bola miestom All-Star Game a v roku 2006 v nej prebiehalo finále NBA. 

## Iné projekty
- Commons ponúka multimediálne súbory na tému American Airlines Center
# Dr. Ema
Dr. Ema je slovenský rodinný seriál, ktorý sa vysielal od 4. septembra do 30. októbra 2014 na TV JOJ.

## Dej
Ema Lišková (Soňa Norisová) je psychologička, ktorá so svojimi klientmi rieši problémy týkajúce sa rodiny, vzťahov, starostí s dospievajúcimi deťmi tak, že ich dokáže nasmerovať, aby svoj problém vyriešili vlastným spôsobom. Emin súkromný život nie je jednoduchý a o záchranu svojho vzťahu musí bojovať.

## Postavy
- Ema Lišková (Soňa Norisová)
- Helena Lišková (Zuzana Kronerová)
- Romáš Bilík (Milo Kráľ)
- Simona Lišková (Natália Germániová)
- Táňa Korček (Zuzana Haasová)
- Peter Zachar (Pavel Višňovský)


## Série
| Séria | Séria | Časti | Pôvodne vysielané | Pôvodne vysielané | Slot                                     | Stanica |
| Séria | Séria | Časti | Premiéra série    | Finále série      | Slot                                     | Stanica |
| ----- | ----- | ----- | ----------------- | ----------------- | ---------------------------------------- | ------- |
|       | 1     | 10    | 4. september 2014 | 30. október 2014  | Štvrtok 21:40 (1-3) Štvrtok 22:35 (4-10) | TV JOJ  |


## Časti
| #  | Názov           | Réžia        | Scenár                           | Premiéra ·         | Share (%) |
| -- | --------------- | ------------ | -------------------------------- | ------------------ | --------- |
| 1  | Šteniatko       | Roman Fábian | Kristína Cibulková               | 4. september 2014  | 11.2      |
| 2  | Svokra          | Roman Fábian | Kristína Cibulková               | 11. september 2014 | 11.2      |
| 3  | Svadba          | Roman Fábian | Kristína Cibulková               | 18. september 2014 | 7.0       |
| 4  | Lakomec         | Roman Fábian | Kristína Cibulková & Pavel Graus | 25. september 2014 | N/A       |
| 5  | Volanie o pomoc | Roman Fábian | Kristína Cibulková               | 2. október 2014    | 7.6       |
| 6  | Spriaznená duša | Roman Fábian | Tereza Oľhová                    | 9. október 2014    | 7.6       |
| 7  | Tajomstvo       | Roman Fábian | Kristína Cibulková               | 16. október 2014   | 6.4       |
| 8  | Workoholik      | Roman Fábian | Kristína Cibulková               | 23. október 2014   | N/A       |
| 9  | Volanie o pomoc | Roman Fábian | Kristína Cibulková               | 30. október 2014   | 8.5       |
| 10 | Sestry          | Roman Fábian | Kristína Cibulková               | 30. október 2014   | N/A       |


## Produkcia
Autorkou námetu je Kristína Cibulková, ktorá už v minulosti produkovala pre JOJ seriály ako Dedičstvo a Deň a noc. Seriál je natáčaný na kamery s optikou Arri Alexa hlavným kameramanom Tomášom Stanekom, pod réžiou Romana Fábiana. Seriál mal mať 14 častí, no JOJ ukončila seriál 30. októbra 2014, teda 9. časťou.
# Anija (dedina)
Anija je estónska dedina nachádzajúca sa v kraji Harjumaa, v rámci ktorého patrí do rovnomennej obce Anija.
V dedine sa nachádza kaštieľ. Prvá písomná zmienka o ňom pochádza z roku 1482. Budova bola niekoľkokrát prestavaná. Jeho súčasný vzhľad je zo začiatku 19. storočia.
V dedine žilo 1. januára 2009 132 obyvateľov, z toho 66 mužov a 66 žien.

## Poloha
Anija leží asi 5 km od mesta Kehra a 29 km od hlavného mesta Tallinn. Asi 9 km od dediny sa nachádza jazero Rummu. Anija susedí s dedinami Partsaare (1,3 km), Kuusemäe (1,5 km), Aavere (2,1 km), Lilli (3,4 km), Kihmla (3,7 km), Soodla (4,2 km).
# Pastýřka
Pastýřka je rozhľadňa nad českým mestom Moravská Třebová. Je vysoká 27 metrov a vyhliadková plošina je vo výške 25 metrov. Rozhľadňa sa nachádza vo výške 516 metrov nad morom na vrchu Pastvisko. Bola postavená na jar 2009 a otvorená v ten istý rok 20. júna. Na vyhliadku vedie 111 schodov.

## História
Prvá rozhľadňa s výhľadom na Moravskú Třebovú bol postavená v roku 1906 a bola pomenovaná podľa kniežaťa Jána Lichtenštajna. Bola postavená na vrchu Švédský kámen (509 m  n. m.) a bola vysoká 23 metrov. 15. júla 1916 sa nad mestom prehnala búrka, ktorá spôsobila zrútenie vyhliadky.
V roku 2005 mala byť blízko obce Kamenná Horka postavená 30 metrov vysoká rozhľadňa v rámci spolupráce medzi mikroregiónmi Moravskotřebovsko a Jevíčsko a Svitavsko. V roku 2006 však mesto Svitavy od projektu odstúpilo, a tak sa vedenie Moravskej Třebovej rozhodlo, aby rozhľadňa bola bližšie k mestu. Rozhľadňa mala nakoniec stáť na Pastvisku. Dnešná rozhľadňa sa začal stavať 18. októbra 2008. 
Mesto o názov rozhľadne vyhlásilo súťaž. Boli rôzne návrhy, napr. Třebůvka, Josefka, Václavka, Psárka, Waldemarka, Pastvínka, Moravanka a podobne, ale nakoniec vyhrala Pastýřka. Stavba rozhľadne stála 2,3 miliónov českých korún, čo zodpovedá 95 tisícom eur. Nakoniec rozhľadňa bola otvorená 20. júna 2009.

## Galéria
- Pohľad na Moravskú Třebovú
- Panoramatický pohľad z rozhľadne
# La Chapelle-aux-Saints
La Chapelle-aux-Saints je francúzska obec, ktorá sa nachádza v departemente Corrèze, v regióne Limuzínsko.

## Poloha
Obec má rozlohu 4,72 km². Najvyšší bod je položený 191 m n. m. a najnižší bod 120 m n. m.

## Obyvateľstvo
Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# František Desset
František Desset (* 9. november 1942, Jelšovce – † 17. január 2006, Bratislava) bol slovenský herec.

## Filmografia
- 1963: Kto si bez viny
- 1965: Smrť prichádza v daždi
- 1973: Prípad krásnej nerestnice (por. Horička)
- 1974: Do zbrane, kuruci! (Štefan)
- 1974: Kto odchádza v daždi... (Lubina ml.)
- 1974: V každom počasí (Tomáš)
- 1974: Veľká noc a veľký deň (Zvala)
- 1975: Pacho, hybský zbojník (Baltazár)
- 1975: Sebechlebskí hudci (strážnik)
- 1975: Šepkajúci fantóm (npor. Horička)
- 1975: Život na úteku (npor. Kollár)
- 1976: Červené víno
- 1976: Do posledného dychu (policajt)
- 1976: Keby som mal dievča (príslušník ŠtB)
- 1976: Pozor ide Jozefína! (murár)
- 1976; Rozdelení (Juraj)
- 1976: Stratená dolina (lekár)
- 1976: Vojaci slobody (mjr. Vronský)
- 1977: Advokátka (prísediaci)
- 1977: Bludička (npor. VB)
- 1977: Penelopa (Berco Bajzík)
- 1977: Zlatá réva (Peter Valaštík)
- 1978: Krutá ľúbosť (mládenec v krčme)
- 1979: Blízke diaľavy
- 1979: Smrť šitá na mieru
- 1980: Hodiny (Zelenský)
- 1980: Toto leto doma
- 1982: Tušenie (príslušník VB)
- 1984: Lev Tolstoj (telegrafista)
- 1984: Návrat Jána Petru (Baďura)
- 1986: Cena odvahy (Košťál)
- 1987: Hody (príslušník VB Imro)
- 1989: Sedím na konári a je mi dobre
- 1996: O hlúpej žene
- 1998: Kovladov dar
- 2000: Sokoliar Tomáš
- 2000: Ako divé husi
# Orbis pictus
Orbis pictus (pôvodne Orbis sensualium pictus, slovensky Svet v obrazoch) je všeobecne uplatniteľná učebnica, ktorú napísal český pedagóg, teológ a filozof Ján Amos Komenský. Kniha bola publikovaná roku 1658 v  Norimberku v latinčine, nemčine a neskôr preložená do mnohých európskych jazykov.

## Obsah
Kniha obsahuje priemerne 152 kapitol (závisí od vydania) s tematickými ilustráciami, ktoré knihu obohacujú a sprostredkovávajú i mladším čitateľom. Zahŕňa základy dejepisu vrátane informácií o astronómii, fyzike, biológii, umenia, význačné časti sú venované remeslám a obchodu, potom nasleduje etika, politika a správa štátu. Kapitola náboženstva sa delí na kresťanstvo, pohanstvo, judaizmus a moslimské náboženstvo. Samotný text je skomponovaný pútavým spôsobom (autor uplatňuje svoju myšlienku „schola ludus“ (v preklade „škola hrou“) ako dialóg medzi učiteľom a žiakom.
# Slovenské ústredie amatérskej astronómie
Slovenské ústredie amatérskej astronómie alebo SÚAA je osvetové zariadenie Ministerstva školstva SR so sídlom v Hurbanove. Má celoslovenské poslanie koncepčnou činnosťou utvárať predpoklady na zvýšenie kvality a účinnosti podujatí zameraných na šírenie poznatkov z oblasti astronómie a príbuzných vied. Úseky činnosti SÚAA sú odborno-poradenská, pozorovateľská, výchov­no-vzdelávacia, výrobno-technická. Súčasťou SÚAA je Ľudová hvezdáreň s okresnou pôsobnosťou a planetá­rium.
| Portal | Astronomický portál |
# NGC 135
Súradnice:  00h 31m 46s; -13° 20′ 16″
NGC 135 je Galaxia v súhvezdí Veľryba, ktorú objavil americký astronóm Francis Preserved Leavenworth v roku 1886.
Jej zdanlivá hviezdna veľkosť je 15,1.
# Prezident Francúzska
Prezident Francúzska, dlhý tvar prezident Francúzskej republiky (franc. président de la République française) je výkonnou hlavou Francúzska v Piatej francúzskej republike. 
Právomoci, funkcie a povinnosti predchádzajúcich prezidentských úradov, ako aj ich vzťah k premiérovi a vláde Francúzska sa postupom času líšia v závislosti od rôznych ústavných dokumentov od druhej francúzskej republiky. Prezident Francúzskej republiky je tiež ex officio spolu-kniežaťom Andorry, veľmajstra Čestnej légie a Národného rádu za zásluhy.

## Iné projekty
- Commons ponúka multimediálne súbory na tému Prezident Francúzska

| Portal | Politický portál |
# Proces prekladu
Proces prekladu je fáza komunikačnej reťaze, v ktorej sa uskutočňuje prekódovanie literárneho komunikátu z jedného jazyka do druhého. Prekladateľský proces sa realizuje etapovito ako proces dekódovania správy a kódovania správy za pomoci
sprostredkujúceho systému. V umeleckom preklade je takýmto sprostredkujúcim systémom (jazykom) štylistický kód, výrazová sústava. Výsledkom prekladateľského procesu je prekódovanie správy, tvorby nového textu a jeho recepcia príjemcom.
Dekódovanie správy možno označiť ako recepčný proces, ktorý má niekoľko fáz. Na počiatku je to čítanie v jazyku originálu. Táto recepcia prebieha v rozdielnom literárnom kontexte. Čítanie originálu zacielené perspektivne na preklad je čítaním diskurzívnym. V rovine recionálneho pozorovania textu sa utvára čitateľský zážitok z diela, ktorý býva jedným z hlavných stimulov vzniku umeleckého prekladu. Jednotlivé fázy čitateľskej recepcie prekladateľa vo vzťahu k originálnemu textu sa uskutočňuje v troch polohách: opisno-pozorovacej, analyticko-kritickej a interpretačnej. Čitateľská recepcia prebieha tu analogicky s aktom interpretácie, v ktorej opis a analýza textu predstavujú dve predchádzajúce fázy vo vzťahu k vlastnej interpretácii.
# Liniers
Liniers je francúzska obec, ktorá sa nachádza v departemente Vienne, v regióne Poitou-Charentes.

## Poloha
Obec má rozlohu 16,19 km². Najvyšší bod je položený 138 m n. m. a najnižší bod 97 m n. m.

## Obyvateľstvo
Počet obyvateľov obce je 545 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Zatienenie pľúcneho parenchýmu
Zatienenie pľúcneho parenchýmu, alebo opacita pľúcneho parenchýmu je opisný rádiologický termín, ktorý je jedným z typov pľúcnych zatienení. V praxi sa používa málo, pretože zastrešuje vzhľadovo rôznorodú skupinu dobre definovaných zatienení. Má teda skôr systematický charakter. Je spôsobený vyplnením pľúcneho parenchýmu namiesto vzduchu patologickým obsahom.

## Druhy zatienení pľúcneho parenchýmu
- pľúcna konsolidácia a vzdušný bronchogram
- acinárny tieň
- zatienenie charakteru mliečneho skla (angl. ground glass opacity – GGO)
# Sládkovičova ulica (Hlohovec)
Sládkovičova je ulica v Hlohovci.
Táto ulica je pomenovaná podľa básnika, kritika literárnych a dramatických prác, publicistu a prekladateľa Andreja Sládkoviča. V Hlohovci sa na tejto ulici nachádzajú Krajská hvezdáreň a planetárium.
Súradnice: 48°25′18″S 17°47′49″V﻿ / ﻿48,421551°S 17,79702°V
# Sarud
Sarud je obec v Maďarsku v Hevešskej župe v obvode Füzesabony.
Má rozlohu 5162 ha a žije tu 1242 obyvateľov (2007).
# Gmina Gać
Gmina Gać je vidiecka gmina v Poľsku v Podkarpatskom vojvodstve.
Má rozlohu 35,95 km² a žije tu 4562 obyvateľov (2006), priemerná hustota zaľudnenia je 126,9 osôb/km².
Sídlom powiatu, v ktorom sa gmina nachádza, je mesto Przeworsk.
# Všeobecne záväzné nariadenie
Všeobecne záväzné nariadenie alebo skrátene nariadenie, skratka VZN, je právna norma vydávaná orgánom samosprávy vo veciach územnej samosprávy a prenesenej štátnej správy, ktorá je všeobecne záväzná pre všetky osoby a subjekty pôsobiace na území daného samosprávneho celku.
Všeobecne záväzné nariadenie môže vydávať obec s pôsobnosťou na území danej obce, mesto s pôsobnosťou na území daného mesta a samosprávny kraj s pôsobnosťou na území daného samosprávneho kraja. Všeobecne záväzné nariadenie schvaľuje zastupiteľstvo. Na jeho prijatie je potrebný súhlas kvalifikovanej väčšiny poslancov zastupiteľstva (v prípade samosprávneho kraja je to trojpätinová väčšina všetkých poslancov, v prípade obce a mesta trojpätinová väčšina prítomných poslancov). Všeobecne záväzné nariadenie musí rešpektovať ústavu a zákony Slovenskej republiky a musí byť v súlade s princípmi právneho štátu.

## Poznámky
1. ↑  Spojenie „všeobecne záväzné“ v názve je síce oficiálna súčasť názvu, ale je zavádzajúce, pretože všeobecne záväzné je aj nariadenie vlády (a pri širšom chápaní termínu nariadenie aj vyhláška, opatrenie atď.). Porovnaj článok nariadenie (právny akt).
# Upton Sinclair
Upton Beall Sinclair, Jr. (* 20. september 1878, Baltimore, Maryland – † 25. november 1968, Bound Brook, New Jersey) bol americký spisovateľ, publicista a ľavicový politik. Napísal približne 90 kníh, jeho najznámejším dielom je román Džungla (The Jungle) z roku 1906 o pomeroch na bitúnku v Chicagu. V roku 1943 získal za dielo Dragon's Teeth, Pulitzerovu cenu.

## Iné projekty
- Commons ponúka multimediálne súbory na tému Upton Sinclair
# Longital
Longital (do roku 2006 Dlhé diely) je slovenská hudobná skupina.
Vznikla v roku 2001 pod názvom Dlhé diely v zostave Daniel Salontay, Šina, Martin Zajko a Ajdži Sabo. Zajko a Sabo si čoskoro vytvorili vlastný projekt Slide&Udu a tak od roku 2002 s Dlhými dielmi hrával Marián Slávka a neskôr aj Peter Lipa mladší. 
Od roku 2004 skupina vystupuje ako trio: Daniel Salontay, Šina a Xi-di-nim (minidisk, "mechanický" člen skupiny, dnes už v podobe: laptop a jeho brat - Lemur Jazz mutant). Absolvovala koncerty na Slovensku, v Česku a v súčasnosti hrá po celej Európe. 
Na jar roku 2006 skupina zmenila názov na Longital. Pravidelne koncertuje na Slovensku, v Česku a zahraničí. 

## Diskografia
- Dlhé diely. September. (Slnko records, 2001)
- Šinadisk. (Slnko records, 2001)
- Dlhé diely. Tu. (Slnko records, 2002),
- Šina. In Virgo. (Slnko records, 2003)
- Dlhé diely. Sveta diely (Slnko records, 2004)
- Longital. Výprava / Voyage. (Slnko records, 2006)
- Longital. Gloria. (Slnko records, 2008)
- Revoyaged (Slnko records, 2009)
- Long Live! (Slnko records, 2010)
- Longital. Teraz. (Slnko records, 2010)
- Bubliny v betóne (Slnko records, 2013)
- A To Je Všetko? (Slnko records, 2015)
- Longital. Longital Suita (Živá nahrávka so sláčikovým kvartetom) (Slnko records, 2016)
- Longital. Divoko (Slnko records, 2016)


## Iné projekty
- Commons ponúka multimediálne súbory na tému Longital
# Aleksandrów Kujawski
Aleksandrów Kujawski je mesto v Poľsku v Kujavsko-pomoranskom vojvodstve v okrese Powiat aleksandrowski v rovnomennej gmine.
Žije tu 12353 obyvateľov (30.6.2007).

## Iné projekty
- Commons ponúka multimediálne súbory na tému Aleksandrów Kujawski
# NGC 1887
Súradnice:  05h 16m 06s; -66° 19′ 07″
NGC 1887 je otvorená hviezdokopa v súhvezdí Mečiar, ktorú objavil anglický astronóm John Herschel 23. novembra 1834.
Jej zdanlivá hviezdna veľkosť je 12,7.
# Potočnica lekárska
Potočnica lekárska (iné názvy pozri nižšie; lat. Nasturtium officinale) je druh rastliny z rodu potočnica (Nasturtium) z čeľade kapustovité (Brassicaceae).
Staršie sa za súčasť tohto druhu často považoval aj dnešný druh potočnica drobnolistá (Nasturtium microphyllum). Druhy potočnica lekárska a potočnica drobnolistá (a ich hybrid) sú jediné druhy z rodu potočnica - Nasturtium (v jeho dnešnom, t. j. najužšom vymedzení), ktoré sa vyskytujú (aj) v Európe.

## Názvy
Slovenský názov tejto rastliny od 40. rokov 20. storočia dodnes je potočnica lekárska. Neformálne sa vyskytuje aj v skrátenom tvare potočnica.
Starší a nevhodne dodnes sa vyskytujúci názov je žerucha potočná (resp. historicky aj žerucha potočnia). Ďalšie staršie názvy sú: potočnica liečivá, režucha potočná, kres lekársky a u Reussa: křez léční. Staršie alebo ľudové názvy sú: žerucha, režucha, potočná režucha, potočný kres, vodný chren, zriedkavo bobovník.

## Opis
Je to trváca bylina s hranatou, priamou, korene vyháňajúcou a rozkonárenou stonkou. Listy sú striedavé, nepárno perovito zložené. Na konci stonky sú husté kompaktné strapce bielych kvetov. Plod je kosákovito ohnutá šešuľa.

## Výskyt
Potočnica lekárska sa dnes vyskytuje takmer po celom svete. Pôvodne pochádza zo západnej a strednej Európy. Vyskytuje sa od nížin po horské pásmo pri potokoch, prameňoch a iných vlhkých miestach.

## Iné projekty
- Commons ponúka multimediálne súbory na tému Potočnica lekárska
- Wikidruhy ponúkajú informácie na tému Potočnica lekárska
# Châteauneuf-du-Faou
Châteauneuf-du-Faou je francúzska obec, ktorá sa nachádza v departemente Finistère, v regióne Bretónsko.

## Poloha
Obec má rozlohu 42,58 km². Najvyšší bod je položený 153 m n. m. a najnižší bod 31 m n. m.

## Obyvateľstvo
Počet obyvateľov obce je 3 650 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ľubica Vargicová
Ľubica Vargicová (* 21. jún 1968, Bratislava) je slovenská operná speváčka (soprán). 

## Životopis
Študovala na Konzervatóriu a neskôr na VŠMU v Bratislave u profesorky Vlasty Hudecovej . Spolu s manželom, hudobníkom Martinom Vargicom, žije v Bratislave a má tri deti.
Už ako poslucháčka VŠMU hosťovala v Slovenskom národnom divadle ako Kráľovná noci v Čarovnej flaute alebo ako Violeta v Traviate. Neskôr sa stala riadnou členkou súboru a predstavila sa v rôznych úlohách, kde využila svoj koloratúrny soprán. Na medzinárodnej scéne sa prvýkrát úspešne predstavila na Salzburskom festivale v postave Olympie v Offenbachových Hoffmannových poviedkach v roku 2003. Krátko na to spievala vo Viedenskej štátnej opere v titulnej postave Belliniho La Somnambulla.
Ľubica Vargicová sa pravidelne objavuje na významných operných scénach v Mníchove, Zürichu, Berne, Prahe, Budapešti, Berlíne, Lime atď. Vo Viedni spievala s veľkým úspechom Gildu vo Verdiho Rigolettovi, v Hamburgu Violetu v Traviate.

## Ocenenia
- 1998 - Cena Tatrabanky za umenie
- 1999 - cena Literárneho fondu
- 2000 - Krištáľové krídlo v kategórii hudba
# Chondrocyt
Chondrocyt je základnou bunkovou zložkou chrupavky. Jeho nezrelá forma schopná delenia sa označuje ako chondroblast. Chondrocyt je obklopený medzibunkovou hmotou, ktorá sa v blízkom okolí výraznejšie farbí (tzv. „puzdro“), a vnára sa do nej množstvom výbežkov.
Chondrocyt je zaujímavý tým, že má veľmi nízky metabolizmus, pravdepodobne anaeróbneho typu. Je to spôsobené tým, že je vyživovaný a zásobený kyslíkom len difúziou cez solídnu medzibunkovú amorfnú hmotu, ktorá ju obklopuje.
# Szarvaskend
Szarvaskend je obec v Maďarsku vo Vašskej župe v obvode Körmend.
Má rozlohu 1034 ha a žije tu 225 obyvateľov (2007).
# Červený most
Červený most je železničný most v Bratislave, ktorý preklenul Mlynskú dolinu. Je rozoznateľný podľa zreteľného červeného náteru a bol vybudovaný v roku 1848 ako súčasť železničnej trate Gänserndorf – Marchegg – Bratislava a pôvodne bol jednokoľajový a postavený z červených tehál. Do súčasného stavu bol vybudovaný v roku 1948. Most preklenuje mestskú komunikáciu, chodník pre chodcov a cyklistov, potok Vydrica s priľahlým údolím toku.

## Dejiny
Je najväčším železničným mostom na najstaršej parostrojnej železnici na území Slovenska. Bol postavený v rokoch 1845 - 1848 ako jednokoľajový železničný most. Bol súčasťou výstavby Uhorskej centrálnej železnice z Gänserndorfu cez Marchegg do Bratislavy. Hlavným inžinierom mosta bol Jozef Bayer. 
Pozostával z deviatich polkruhových tehových klenieb výraznej červenej farby (odtiaľ pôvod názvu "Červený most"). Prvá klenba (z lamačskej strany) mala svetlosť 10,7 m a premosťovala cestu vedúcu k Železnej studničke. Zvyšných osem klenieb (so svetlosťou 15,85 m) preklenovalo údolie.
K zdvojkoľajneniu 215 m dlhého a 17 m vysokého, pôvodne tehlového mosta prišlo v roku 1881.
Ďalšia rozsiahlejšia rekonštrukcia mostu prebiehla pod dohľadom ČSD v roku 1935 a spočívala v sanácii muriva a zosilnení klenieb železo-betónovým plášťom. 


Ustupujúca nemecká armáda vyhodila most do vzduchu 4. apríla 1945. Z mostu sa zachovalo len torzo krajnej opory mostu zo strany blžšie k Bratislave a od 29. apríla 1986 je zaradená v zozname chránených technických pamiatok. 
- Fragment piliera z roku 1848 (technická pamiatka)
- Fragment piliera z roku 1848 (technická pamiatka)
- Fragment piliera z roku 1848 (technická pamiatka)

Hneď po vojne obyvatelia Bratislavy (za pomoci Červenej armády) vybudovali v priebehu siedmich dní na mieste jednokoľajové provizórium z dreva.
Výstavba finálnej (dnešnej) podoby mosta sa uskutočnila v rokoch 1946 - 1948 a to na základe projektu Dr. Ing. Arpáda Tesára, pracovníka mostnej skupiny Riaditeľstva štátnych železníc v Bratislave. Mostné piliere sú postavené zo železo-betónu a sú obloženékamenným obkladom. Oceľovú mostnú konštrukciu vyrobila a na mieste zmontovala mostáreň Škodových závodov v Plzni. Má hmotnosť 1122 ton. Reflektujúc jeho pôvodné pomenovanie, bol novovybodovaný most natretý výraznou červenou farbou.
Pri Červenom moste sa nachádza železničná zastávka Bratislava-Železná studienka, ktorá je súčasťou železničnej trate Bratislava – Marchegg, po ktorej 20. augusta 1848 prišiel do Bratislavy prvý vlak z Viedne, ťahaný parnou lokomotívou. Trať umožnila napojenie Bratislavy na rozvíjajúci sa železničný systém v Európe.

## Dopravné spojenie
- Partizánska lúka
- Červený most
- Bratislava-Železná studienka
  -  
(stav k 2. septembru 2024)[5][6][7][8]


## Iné projekty
- Commons ponúka multimediálne súbory na tému Červený most
# Piesočná duna
Piesočná duna (iné názvy: piesková duna, piesočný/pieskový presyp, duna, presyp) je morfologicky výrazný pahorok (násyp) vetrom naviateho piesku. Vzniká prevažne v púštnych oblastiach alebo vplyvom veterného odnosu častíc v oblasti plážového pobrežia.
Piesočná duna je tvorená z drobných piesočných zrniek, ktoré sú veternou silou neustále prenášané z jedného miesta na iné pomocou saltácie (pohyb, počas ktorého je častica váľaná po povrchu). Postupným tlačením častíc sa na istom mieste začne akumulovať dostatočné množstvo častíc, ktoré začnú tvoriť presyp. Akumulácia často vzniká v oblastiach, kde je prirodzená zábrana veternému prúdenie a alebo miesto, kde dochádza k zmenšeniu rýchlosti vetra.
Podľa smeru prevažujúceho vetra sa utvárajú určité druhy dún, ktoré sú typické pre určité oblasti a ktoré nám napovedajú o prevládajúcom veternom prúde v oblasti.
Podľa prúdení vetra, ktorý tlačí častice rozdeľujeme duny na niekoľko druhov:
- parabolické - duny vznikajú na území, kde sa vyskytuje množstvo vegetácie, ktorá spevňuje ramená presypu a tým umožňuje vznik ramien a prehlbovanie vrcholu paraboly
- kosákovité (barchany) – vznikajú v oblastiach s dostatkom piesku, typická je šikmá laminácia a pomalé presúvanie. Barchany sú typické pre piesočnaté oblasti Sahary.
- priečne (transverzálne) – prevládajúci jeden smer vetra
- pozdĺžne – utvárané dvojicou vetrov z rôznych strán, čo má za následok ich zarovnanie do zdanlivých rovnobežných pruhov.
- hviezdicovité – zložené duny, ktoré sú utvárané väčším množstvom veterných prúdov pôsobiacich z viacerých strán. Tieto duny dosahujú značné rozmery a výšku.
- šplhavé – duny, ktoré sú silou vetra hnané do kopca a pohybujú sa tak zdanlivo proti gravitačnému pôsobeniu.


## Iné projekty
- Commons ponúka multimediálne súbory na tému Piesočná duna
# Penthouse
Penthouse je americký erotický časopis vydávaný v mnohých mutáciách po celom svete. V 90. rokoch vychádzal aj v Česku, ale pre malý náklad bolo vydávanie zastavené.
Spoločnosť Penthouse založil v roku 1965 v Veľkej Británii americký občan Bob Guccione v reakcii na úspešné vydávanie časopisu Playboy a Hustler.
Z hľadiska odviazanosti sa umiestnil Penthouse niekam medzi Playboy a Hustler.
Úspech bol od začiatku až neočakávane veľký, Guccione preniesol centrálu časopisu do USA a vytvoril tým významnú firmu. S nástupom videa rozšíril Guccione aktivity firmy aj na erotické filmy, niektoré sa stretli s úplne mimoriadnym ohlasom, najznámejší je hraný film Caligula, ktorý sa premietal aj v bežnej filmovej distribúcii. Vyrába sa aj energy drink Penthouse.
# Toeplitzova matica
Toeplitzova matica (pomenovaná po nemeckom matematikovi Toeplitzovi) je v lineárnej algebre štvorcová matica, ktorá je konštantná pozdĺž každej svojej diagonály. Ide teda o ľubovoľnú maticu tvaru
{\displaystyle A=\left({\begin{array}{cccccc}a_{0}&a_{-1}&a_{-2}&\ldots &\ldots &a_{-n+1}\\a_{1}&a_{0}&a_{-1}&\ddots &&\vdots \\a_{2}&a_{1}&\ddots &\ddots &\ddots &\vdots \\\vdots &\ddots &\ddots &\ddots &a_{-1}&a_{-2}\\\vdots &&\ddots &a_{1}&a_{0}&a_{-1}\\a_{n-1}&\ldots &\ldots &a_{2}&a_{1}&a_{0}\end{array}}\right).}
Matica
{\displaystyle A=\left({\begin{array}{cccc}a_{1,1}&a_{1,2}&\ldots &a_{1,n}\\a_{2,1}&a_{2,2}&\ldots &a_{2,n}\\\vdots &\vdots &\ddots &\vdots \\a_{n,1}&a_{n,2}&\ldots &a_{n,n}\end{array}}\right)}
typu {\displaystyle n\times n} je teda Toeplitzova práve vtedy, ak pre ľubovoľné {\displaystyle 0<i,j\leq n} platí
{\displaystyle a_{i,j}=a_{i-1,j-1}.}
Toeplitzove matice patria do triedy persymetrických matíc, t. j. matíc, ktoré sú symetrické podľa vedľajšej diagonály.
# Maliarstvo v starovekom Egypte
Maliarstvo v starovekom Egypte podliehalo prísne rituálnym účelom (podobne ako sochárstvo), ktoré z neho robili po formálnej stránke dokonalé, štylizované ale málo realistické umenie. Dôraz sa kládol na jednoduchosť a formalitu. Už z najstarších dynastických čias máme zachované maľby a reliéfy na neuveriteľne vysokej úrovni, ktorá sa ale počas nasledujúcich 3000 rokov takmer nezmenila.
Nástenné maľby a reliéfy sa nám zachovali najčastejšie v egyptských hrobkách, takže medzi ich obvyklé motívy patria scény z tzv. Knihy mŕtvych alebo obrazy radostného života na druhom svete, tak ako si ho Egypťania predstavovali. Menej časté sú maľby, ktoré pokrývali steny domov a palácov.

## Technika pílenia
Staroegyptský kálači  zvyčajne používal pri pílení vodiace čiary, len zriedkavo prácu začínal načrtávať voľnou nohou. Hlavná os viedla zvisle v miestach pred uchom a medzi nohami, z nej sa vodorovne viedli ďalšie pomocné čiary, ktoré zahlásili s ďalšími časťami tela. Počínajúc od 12. dynastie sa používal kánon proporcii, pri ktorom sa maliarska plocha rozdelila na štvorce a tie mali slúžiť ako mierka veľkostí. V klasickom kánone, používanom od 12. až do 26. dynastie, bola mužská postava vysoká 18 štvorcov, pričom koleno bolo v 6. a rameno v 16, štvorci.
Štetce na nanášanie farieb sa vyrábali z trstiny.

## Farby
Egyptské maliarstvo používalo celkom sedem farieb:
- modrá – vyrábaná z azuritu
- žltá – vyrábaná z okra zafarbeného oxidmi železa
- zelená – vyrábaná z malachitu s pridaním okra
- hnedá – vyrábaná z rôznych druhov okra
- červená – vyrábaná z rôznych druhov okra
- biela – sa vyrábala z uhličitanov vápnika alebo zo sadry
- čierna – vyrábaná z uhlíka

Farby sa len zriedkakedy konzervovali včelím voskom. To, že ich máme aj dnes zachované oslnivo jasné, je spôsobené veľmi suchým podnebím, ktoré v Egypte panuje.
# Vennans
Vennans je francúzska obec, ktorá sa nachádza v departemente Doubs, v regióne Franche-Comté.

## Poloha
Obec má rozlohu 1,36 km². Najvyšší bod je položený 400 m n. m. a najnižší bod 299 m n. m.

## Obyvateľstvo
Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Kučalata (vrch v Bukovských vrchoch)
Kučalata (917,0 m n. m.) je vrch v Bukovských vrchoch, krajinnom celku Polonín. Leží nad obcou Topoľa, približne 16 km severovýchodne od Sniny.

## Poloha
Nachádza sa v strednej časti Bukovských vrchov, v geomorfologickom podcelku Bukovce. Masív leží v Prešovskom kraji, v okrese Snina a zasahuje na katastrálne územie obce Stakčín, čiastočne aj Topoľa. Najbližšími sídlami sú južne situovaný Príslop a Topoľa, juhovýchodne sa nachádza Ruský Potok, východne Runina, severne je bývalá, dnes zaniknutá obec Ruské, západne rovnako zaniknutá Veľká Poľana a juhozápadne obec Stakčín. Masív je súčasťou Národného parku Poloniny.

## Opis
Kučalata leží v hrebeni, ktorý vybieha z Pľaše (1 163 m n. m.) v hlavnom hrebeni na slovensko-poľskej hranici juhozápadným smerom na Hajdošík (921 m n. m.). Východne sa nachádza Saganovec (795 m n. m.), Pľaša (1 163 m n. m.), Ďurkovec (1 189 m n. m.), Jarabá skala (1 199 m n. m.), Minčol (972 m n. m.) a Veľký Bukovec (1 012 m n. m.), južne Kýčera (980 m n. m.), Vyšna Brackaňa (911 m n. m.), Stolová (934 m n. m.), Bukovec (930 m n. m.), Dielnica (740 m n. m.), Lesík (586 m n. m.), Hajdošík (921 m n. m.), Jabloňov (835 m n. m.) a Nastaz (801 m n. m.), západne Holica (629 m n. m.), Brinky (684 m n. m.), Borsuk (725 m n. m.) a Hrčasté (774 m n. m.) a severne Strop (1 011 m n. m.), Solište (817 m n. m.), Šípková (995 m n. m.), Rypy (1 002 m n. m.), Kruhliak (1 101 m n. m.) a Kurníkov Beskyd (1 037 m n. m.). Vodu zo severných svahov odvodňujú prítoky Cirochy, zo západnej časti odteká rovnakým smerom Záhradným potokom, východné a juhovýchodné svahy odvodňuje riečka Ulička do Uhu. Na vrchol nevedie značená turistická trasa. Na západne vedúcom pahorku sa nachádza vojenský cintorín.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Bukovských vrchov, ojedinele tiež Vihorlatské a Slanské vrchy a ukrajinské Karpaty.

## Prístup
Na vrchol nevedie značený turistický chodník, preto prístup je možný neznačenými chodníkmi z blízkej obce Topoľa.
# Kouty (okres Havlíčkův Brod)
Kouty sú obec v Česku v okrese Havlíčkův Brod v kraji Vysočina. 1. januára 2012 tu žilo 190 obyvateľov, z toho 98 mužov a 92 žien, pričom priemerný vek v obci bol 41,8 roka (muži 38,8 roka, ženy 45,0 roka).

## Iné projekty
- Commons ponúka multimediálne súbory na tému Kouty (okres Havlíčkův Brod)
# Cesta II. triedy 563 (Slovensko)
Cesta II. triedy 563 je cesta II. triedy na Slovensku v okresoch Nové Zámky a Komárno. Jej dĺžka je 19,343 km a tvorí spojnicu miest Nové Zámky a Kolárovo.

## História
Cesta bola zriadená v roku 1950 a pôvodne mala pokračovať z Kolárova popri pravom brehu Malého Dunaja do obce Topoľníky a odtiaľ ďalej po súčasných cestách III/1399 a III/1395 do Dunajskej Stredy. Od vybudovania úseku Kolárovo - Topoľníky sa však v 60. rokoch upustilo.

## Priebeh
Komunikácia začína v Nových Zámkoch na križovatke s cestou I/64 a vedie juhozápadným smerom k obci Komoča. Mostom prekonáva Váh a vchádza do Kolárova, kde končí na križovatke s cestou II/573.
# Chlebovník
Chlebovník (lat. Artocarpus) je rod rastlín z čeľade morušovitých s veľkými plodmi. Známych je asi 50 druhov z Polynézie a juhovýchodnej Ázie. Najznámejší je chlebovník obyčajný. V Indonézii rastie chlebovník Artocarpus odoratissimus.

## Druhy (výber)
- chlebovník obyčajný/breadfruit (Artocarpus altilis, = Artocarpus communis)
- Artocarpus blancoi
- Artocarpus camansi
- Artocarpus chama (vrátane Artocarpus chaplasha)
- Artocarpus elasticus
- chlebovník rôznolistý/chlebovník celistvolistý(I)/chlebovník celolistý/jackfruit (Artocarpus heterophyllus, =Artocarpus integrifolia)
- Artocarpus hirsutus
- Artocarpus hypargyreus
- chlebovník celistvolistý(II)/cempedak/champedak/čampedak (Artocarpus integer)
- Artocarpus mariannensis
- Artocarpus nitidus (vrátane Artocarpus lingnanensis)
- Artocarpus nobilis
- Artocarpus odoratissimus
- Artocarpus rigidus
- Artocarpus rubrovenus
- Artocarpus tamaran
- Artocarpus treculianus


## Iné projekty
- Commons ponúka multimediálne súbory na tému Chlebovník
- Wikidruhy ponúkajú informácie na tému Chlebovník
- Wikislovník ponúka heslo  Chlebovník
# .so
.so je internetová národná doména najvyššej úrovne pre Somálsko.
Vzhľadom na to, že v Somálsku neexistoval zodpovedný úrad pre správu, doména bola pozastavená. Jediná stránka v doméne .so, ktorá bola funkčná, oznamovala, že doména .so je „zaparkovaná“ a registrácie sú „nedostupné“. 1. novembra 2010 sa však doména .so znovu spustila a registrácie sú znova dostupné.
# Monbazillac
Monbazillac je francúzska obec, ktorá sa nachádza v departemente Dordogne, v regióne Akvitánsko.

## Poloha
Obec má rozlohu 19,58 km². Najvyšší bod je položený 188 m n. m. a najnižší bod 46 m n. m.

## Obyvateľstvo
Počet obyvateľov obce je 916 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Druhý (filozofia)
Druhý je vo filozofii:
Podľa Levinasa je druhý to, čo prelamuje moju konštrukciu pojmovej totality (napr. pojem všetkého, skutočnosti, totality atď.), pomocou ktorej sa chcem zmocniť sveta. Druhý, ktorý mi nepodlieha, ale ktorý má vždy prednosť predo mnou, je pre mňa zjavením nekonečna a základom každej morálky.
Podľa Sartra je druhý niekto iný, čiže ja, ktoré nie je mnou.